smcproject/ml-wiki-sentences huggingface dataset:
ക്യോട്ടോയിലെ നിഷി ഹോങ്കഞ്ചി ബുദ്ധക്ഷേത്രത്തിലാണ് 200 വർഷത്തിലേറെയായി ഈ സ്‌ക്രീനുകൾ സൂക്ഷിച്ചിരുന്നത്.
അവ ഇപ്പോൾ നെസു മ്യൂസിയത്തിൽ സംരക്ഷിച്ചിരിക്കുന്നു.
അവ ജപ്പാനിലെ ഒരു ദേശീയ നിധിയായി കണക്കാക്കുന്നു.
ഏകദേശം 5 മുതൽ 12 വർഷങ്ങൾക്ക് ശേഷം ഒഗാറ്റ കോറിന്റെ ചിത്രത്തിന് സമാനമായ ഒരു ജോഡി സ്‌ക്രീനുകൾ ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ട് കൈവശം സൂക്ഷിച്ചിരിക്കുന്നു.
നാലു ഐറിസസ് സ്‌ക്രീനുകളും ഒരുമിച്ച് ഒരു നൂറ്റാണ്ടിനുള്ളിൽ 2012-ൽ "കോറിൻ: നാഷണൽ ട്രെഷർ ഐറിസസ് ഓഫ് നെസു മ്യൂസിയം, എയിറ്റ് ബ്രിഡ്ജ് ഓഫ് മെട്രോപൊളിറ്റൻ മ്യൂസിയം ഓഫ് ആർട്ട്" എക്സിബിഷനിൽ നെസു മ്യൂസിയത്തിൽ പ്രദർശിപ്പിച്ചു.
രണ്ട് സ്ക്രീനുകളും പ്രചോദനം ഉൾക്കൊണ്ടിരിക്കുന്നത് ദി ടെയിൽസ് ഓഫ് ഐസിലെ (伊 勢 物語 ഐസെ മോണോഗാറ്റാരി) എപ്പിസോഡാണ്.
സ്‌ക്രീനുകളുടെ പകർപ്പുകൾ വിൻസെന്റ് വാൻഗോഗിന്റെ ഇംപ്രഷനിസ്റ്റ് പെയിന്റിംഗുകളെ സ്വാധീനിച്ചുവെന്ന് വിശ്വസിക്കപ്പെടുന്നു.
ഐറിസസ്
ഒഗാറ്റ കോറിന്റെ (尾形 光) ആദ്യത്തെ ചിത്രങ്ങളിൽ ഒന്നാണ് സ്‌ക്രീനുകൾ.
അദ്ദേഹത്തിന് ഹോക്കിയോയുടെ റാങ്ക് നേടിയതിനുശേഷം (橋, അർത്ഥം "ധർമ്മത്തിന്റെ പാലം") കലാകാരന്മാർക്ക് നൽകുന്ന ഏറ്റവും ഉയർന്ന മൂന്നാമത്തെ റാങ്കാണ് ഇത്.
മനോഹരമായ നീല ജാപ്പനീസ് ഐറിസുകളുടെ പൂ കുലകളും അവയുടെ പച്ച ഇലകളും ഇതിൽ ചിത്രീകരിക്കുന്നു.
ഇത് പാനലുകളിലുടനീളം താളാത്മകമായി ആവർത്തിക്കുകയും എന്നാൽ വ്യത്യസ്തവുമായ പാറ്റേൺ സൃഷ്ടിക്കുകയും ചെയ്യുന്നു.
ചില പൂക്കളുടെ സമാനതകൾ ഒരു മുദ്രണത്തകിട്‌ ഉപയോഗിച്ചതായി സൂചിപ്പിക്കുന്നു.
തവാരായ സതാത്സുവിന്റെ സ്വാധീനം ഈ ചിത്രം കാണിക്കുന്നു.
റിൻ-പാ (琳 派) ആർട്ടിസ്റ്റിക് സ്കൂളിന്റെ മാതൃകയായി ഈ ശൈലി കാണപ്പെടുന്നു.
"കോറിൻ" എന്നതിന്റെ അവസാന അക്ഷരങ്ങളിൽ നിന്നാണ് ഇതിന് പേര് ലഭിച്ചത്.
പുഷ്പങ്ങളുടെ അൾട്രാമറൈൻ നീല , അവയുടെ സസ്യജാലങ്ങളുടെ പച്ച, സ്വർണ്ണ പശ്ചാത്തലം എന്നിവയിൽ പരിമിതപ്പെടുത്തികൊണ്ട് വളരെ നിയന്ത്രിത വർണ്ണഫലകം കോറിൻ സ്വീകരിച്ചിരിക്കുന്നു.
വെള്ളത്തിൽ അനുസ്മരിപ്പിക്കുന്ന തിളങ്ങുന്ന പ്രതിഫലന പശ്ചാത്തലം സൃഷ്ടിക്കുകയും ചായം പൂശിയ സ്ഥലങ്ങളിൽ സ്വർണ്ണ ഇലയുടെ ചതുരങ്ങൾ പേപ്പറിൽ മഷിയും നിറവും ഉപയോഗിച്ച് വരച്ചിരിക്കുന്നു.
പൊടിച്ച കടുത്ത നീല അസുറൈറ്റ് (群青 ഗൺജോ) ഉപയോഗിച്ചാണ് ചിത്രീകരിച്ചിരിക്കുന്നത്.
ഓരോ ആറ് പാനൽ സ്‌ക്രീനും 150.9 മുതൽ 338.8 സെന്റീമീറ്റർ വരെ വലിപ്പം കാണപ്പെടുന്നു (53.4 × 133.4 ഇഞ്ച്).
സ്‌ക്രീനുകൾ നിജോ കുടുംബത്തിനായി നിർമ്മിച്ചതാകാം.
ഈ ചിത്രം ക്യോട്ടോയിലെ നിഷി ഹോങ്കൻ-ജി ബുദ്ധക്ഷേത്രത്തിൽ പ്രദർശിപ്പിച്ചിരുന്നു.
1913-ൽ ഈ ചിത്രം ക്ഷേത്രം വില്ക്കുകയുണ്ടായി.
യത്‌സുഹാഷിയിലെ ഐറിസസ് പതിനെട്ടാം നൂറ്റാണ്ടിന്റെ തുടക്കത്തിൽ ഒഗറ്റ കോറിൻ ചിത്രീകരിച്ച ഐറിസസ് അറ്റ് യത്‌സുഹാഷി
5 നും 12 നും ഇടയിൽ കോറിൻ സമാനമായ ഒരു സൃഷ്ടി നടത്തി.
വർഷങ്ങൾക്ക് ശേഷം  മറ്റൊരു പാനൽ ആയ ആറ് പാനൽ സ്‌ക്രീനുകളുള്ള ഐറിസസ് അറ്റ് യത്സുഹാഷി (എയിറ്റ് ബ്രിഡ്ജസ്) (八 橋 図 屏風) ചിത്രീകരിച്ചു.
ഈ രണ്ടാമത്തെ ജോഡി സ്‌ക്രീനുകൾ 1953 മുതൽ ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ സംരക്ഷിച്ചിരിക്കുന്നു.
ഇത് അവസാനമായി പ്രദർശിപ്പിച്ചത് 2013 ലാണ്.
കുറിപ്പുകൾ അവലംബം Irises , Nezu Museum 燕子花図 ( kakitsubata-zu ), Nezu Museum 八橋図屏風 Irises at Yatsuhashi (Eight Bridges) , Metropolitan Museum of Art Designing Nature: The Rinpa Aesthetic in Japanese Art , John T. Carpenter, Metropolitan Museum of Art p.210 Irises: Vincent Van Gogh in the Garden , Jennifer Helvey, p.118 Twenty-Five Words for Iris: Ogata Korin at the Nezu Museum , Alan Gleason, artscape Japan Irises (kakitsubata) by Ogata Korn , Columbia University {{ cite journal }} : Invalid | ref=harv ( help )
ഐറിസ് ജുനോണിയ ഇംഗ്ലീഷ് വിലാസം https://ml.wikipedia.org/wiki/Iris_junonia
ഐറിസ് ജനുസ്സിലെ ഒരു സസ്യ ഇനമാണ് ഐറിസ് ജുനോണിയ .
ഇത് ടോറസ് പർവതനിരകൾക്കുള്ളിലെ സിലിസിയയിൽ (ഇപ്പോൾ തുർക്കിയുടെ ഭാഗമാണ്) നിന്നുള്ള ഒരു റൈസോമാറ്റസ് ചിരസ്ഥായി ഇനമാണ്.
മേഘനീലമായ ചെറിയ ഇലകൾ, നിരവധി ശാഖകളുള്ള ഉയരമുള്ള കാണ്ഡം, നീല-പർപ്പിൾ, ലാവെൻഡർ, ഇളം നീല, ക്രീം, വെള്ള, മഞ്ഞ തുടങ്ങി വിവിധ നിറങ്ങളിലുള്ള നിരവധി പൂക്കൾ, തവിട്ട് നിറത്തിലുള്ള സിരകളും ഇതിന് ഉണ്ട്.
ഇത് ഐറിസ് ജെർമേനിക്കയുടെ പര്യായമാണോ അതോ ഒരു പ്രത്യേക സ്പീഷീസാണോ എന്ന് ഇപ്പോഴും വ്യക്തമല്ല.
അവലംബം Sources Davis, P. H., ed.
1965–1988.
Flora of Turkey and the east Aegean islands.
Huxley, A.J. 1992.
The new Royal Horticultural Society dictionary of gardening.
London p.(2) 674 Mathew, B. 1981.
30, 26–27.
External links has many images of the iris flowers has a large image of a violet flower Iris junonia എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Iris junonia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഐറിസ് ഡൈലേറ്റർ പേശി ഇംഗ്ലീഷ് വിലാസം https://ml.wikipedia.org/wiki/Iris_dilator_muscle
ഐറിസ് ഡൈലേറ്റർ പേശി, കണ്ണിലെ ഐറിസിൽ ഉള്ള മിനുസമുള്ള പേശികൾ  ആണ് .
ഇവയിൽ മയോഎപിത്തീലിയൽ സെല്ലുകൾ എന്ന് വിളിക്കപ്പെടുന്ന പരിഷ്കരിച്ച കോൺട്രാക്റ്റൈൽ സെല്ലുകളുടെ സ്‌പോക് പോലുള്ള ക്രമീകരണം അടങ്ങിയിരിക്കുന്നു.
ഈ കോശങ്ങളെ സിംപതെറ്റിക് നാഡീവ്യൂഹം ഉത്തേജിപ്പിക്കുന്നു.
ഉത്തേജിപ്പിക്കുമ്പോൾ, കോശങ്ങൾ ചുരുങ്ങുകയും പ്യൂപ്പിൾ കൂടുതൽ വികസിക്കുകയും കൂടുതൽ വെളിച്ചം കണ്ണിലേക്ക് പ്രവേശിക്കുകയും ചെയ്യുന്നു.
കണ്ണിൻറെ സാധാരണ പ്രവർത്തനത്തിന് വേണ്ടത്ര വെളിച്ചം ഇല്ലാതിരിക്കുമ്പോഴും മറ്റും കൂടുതൽ പ്രകാശം കണ്ണിലേക്ക് പ്രവേശിക്കാൻ ഡൈലേറ്റർ പേശി പ്യൂപ്പിളിൻറെ വലുപ്പം വർദ്ധിപ്പിക്കുന്നതിന് സഹായിക്കുന്നു.
അതുപോലെ പ്യൂപ്പിളറി കൺസ്ട്രക്റ്ററിനെതിരായും ഇത് പ്രവർത്തിക്കുന്നു.
ഇതും കാണുക ഐറിസ് സ്പിൻ‌ക്റ്റർ പേശി മിഡ്രിയാസിസ് പ്യൂപ്പിളറി പ്രതികരണം പരാമർശങ്ങൾ ബാഹ്യ ലിങ്കുകൾ Tedmontgomery.com ലെ പ്രവർത്തനത്തിന്റെ വിവരണം Mscd.edu- ലെ സ്ലൈഡ് ബോസ്റ്റൺ യൂണിവേഴ്സിറ്റി- ഹിസ്റ്റോളജി ചിത്രം
ഐറിസ് പ്ലാനിഫോളിയ ഇംഗ്ലീഷ് വിലാസം https://ml.wikipedia.org/wiki/Iris_planifolia
ഐറിസ് പ്ലാനിഫോളിയ (Iris planifolia) ഐറിസ് ജനുസിലെ ഒരു സ്പീഷീസാണ്.
സ്കോർപൈറിസ് ഇതിൻറെ ഉപജീനസ് ആണ്.
യൂറോപ്പ് , വടക്കേ ആഫ്രിക്ക എന്നിവിടങ്ങളിൽ നിന്നുള്ള ബൾബ് വർഗ്ഗത്തിൽപ്പെട്ട വാർഷികസസ്യമാണ്.
നീണ്ട, തിളക്കമുള്ള പച്ച ഇലകൾ, ചെറിയ കാണ്ഡം, നീലനിറത്തിന്റെ വിവിധ ഛായകളിൽ വലിയ മനോഹരമായ പൂക്കൾ എന്നിവ ഇവയുടെ പ്രത്യേകതകളാണ്.
ഐറിസ് പ്ലാനിഫോളിയയിൽ വലിയ തവിട്ട് നിറമുള്ള അണ്ഡാകൃത ബൾബും (ഏകദേശം 2 in (51 മില്ലീമീറ്റർ) വ്യാസമുള്ളതാണ്), മാംസളമായ സിലിണ്ടർപോലുള്ള വെളുത്ത വേരുകളും കാണപ്പെടുന്നു.
10-30 സെന്റിമീറ്റർ (3.9-11.8 ഇഞ്ച്) നീളവും 1-3 സെന്റീമീറ്റർ വീതിയുമുള്ള വളർന്നുവരുന്ന തിളങ്ങുന്ന പച്ച ഇലകളും ഇവയുടെ പ്രത്യേകതയാണ്.
ഉപ-ജീനസിലെ ഏറ്റവും വലിയ പൂക്കൾ ഈ സ്പീഷീസിൻറേതാണെന്ന് കണക്കാക്കപ്പെടുന്നു.
അവലംബം ബാഹ്യ ലിങ്കുകൾ Iris planifolia എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Iris planifolia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഐറിസ് റോസി ഇംഗ്ലീഷ് വിലാസം https://ml.wikipedia.org/wiki/Iris_rossii
ജപ്പാൻ , കൊറിയ , ചൈന എന്നിവിടങ്ങളിൽ നിന്നുള്ള ഒരു റൈസോമാറ്റസ് സസ്യമാണ് ഐറിസ് റോസി (ലോങ്-ടെയിൽ ഐറിസ്).
ചെറിയ പുല്ലുപോലുള്ള ഇലകളും ചെറിയ കാണ്ഡവും 1 അല്ലെങ്കിൽ 2 പർപ്പിൾ-വയലറ്റ് പൂക്കളും കാണപ്പെടുന്നു.
ഇത് പുൽമേടുകളിലും വനപരിധിയിലും, സൂര്യപ്രകാശമുള്ള കുന്നിൻ പ്രദേശങ്ങളിലും പൈൻ വനത്തിനുള്ളിൽ കാടു വെട്ടിത്തെളിച്ച ഭൂമിയിലും വളരുന്നു.
സമുദ്രനിരപ്പിൽ നിന്ന് 100 മീറ്റർ ഉയരത്തിൽ വളരുന്ന ഈ സസ്യം ജപ്പാനിലും ( ഹോൺഷു , ഷിക്കോക്കു , ക്യുഷു ) കൊറിയയിലും ചൈനയിലും (ലിയോണിംഗ്, മഞ്ചൂറിയ ) കാണപ്പെടുന്നു.
Iris rossii is similar in form to Iris ruthenica .
ഇതിന് നേർത്തതും കടുപ്പമുള്ളതും ചുവപ്പ് കലർന്ന തവിട്ടുനിറത്തിലുള്ളതുമായ റൈസോമോടുകൂടിയ വള്ളി കാണപ്പെടുന്നു.
റൈസോമിനടിയിൽ, പോഷകങ്ങളും ജലവും തേടി നീളമുള്ള ദ്വിതീയ വേരുകൾ മണ്ണിലേക്ക് വളരുന്നു.
അവയിൽ
പുതിയ ഇലകളുടെ അടിയിൽ, മുൻ സീസണുകളിലെ മഞ്ഞ-തവിട്ട് കലർന്ന ഇലകളുടെ അവശിഷ്ടങ്ങൾ (ആവരണം അല്ലെങ്കിൽ നാരുകൾ) കാണപ്പെടുന്നു.
ഇതിന് ഇടുങ്ങിയതും രേഖീയവുമായ ഇലകൾ കാണപ്പെടുന്നു.
2–4 സിരകളുള്ള അക്യുമിനേറ്റ് (ഒരു പോയിന്റിൽ അവസാനിക്കുന്നു, പുല്ല് പോലുള്ള), ഇലകൾ 4-10 സെന്റിമീറ്റർ (2–4 ഇഞ്ച്) നീളവും 0.2–0.5 സെന്റിമീറ്റർ (0–0 ഇഞ്ച്) വീതിയുമുള്ളവയാണ്.
പൂവിടുമ്പോൾ ഇവ 30 സെന്റിമീറ്റർ (12 ഇഞ്ച്) വരെ പൊക്കം വയ്ക്കുന്നു.
ചുരുങ്ങിയ, ചെറിയ കാണ്ഡം ( സ്കേപ്പ് ) 10-30 സെന്റിമീറ്റർ (4–12 ഇഞ്ച്) വരെ നീളം കാണപ്പെടുന്നു.
കാണ്ഡത്തിൽ 4-7 സെന്റിമീറ്റർ (2-3 ഇഞ്ച്) നീളത്തിലും 0.1–0.4 സെന്റിമീറ്ററും (0–0 ഇഞ്ച്) വീതിയിലും 2 അല്ലെങ്കിൽ 3 കുന്താകാരം ഉള്ള പാളകളും (പുഷ്പ മുകുളത്തിന്റെ ഇലകൾ ) (ലാൻസ് പോലുള്ളവ) കാണപ്പെടുന്നു.
വസന്തകാലത്ത് വേനൽക്കാലം മുതൽ ഏപ്രിൽ മുതൽ മെയ് വരെ അഗ്രഭാഗത്ത് ഇതിൽ ഒന്നോ രണ്ടോ (തണ്ടിന്റെ മുകളിൽ) പുഷ്പങ്ങൾ കാണപ്പെടുന്നു.
പർപ്പിൾ, വയലറ്റ് ഷേഡുകളുടെ ഒരു ശ്രേണിയിൽ വരുന്ന ചെറിയ പൂക്കൾക്ക് 3.5–4 സെന്റിമീറ്റർ (1-2 ഇഞ്ച്) വ്യാസമുണ്ട്.
എന്നാൽ ഇടയ്ക്കിടെ വെളുത്ത പൂക്കളും കാണപ്പെടുന്നു.
എന്നാൽ വെളുത്ത പൂക്കൾ കൊറിയയിൽ മാത്രമാണ് കാണപ്പെടുന്നത്.
ഇതിന് 2 ജോഡി പുഷ്പപത്രവും, 3 വലിയ ദളങ്ങളും (പുറം ദളങ്ങൾ) കാണപ്പെടുന്നു.
അവ 'ഫാൾ' എന്നും 3 ആന്തരിക, ചെറിയ ദളങ്ങളെ (അല്ലെങ്കിൽ ടെപലുകൾ), 'സ്റ്റാൻഡേർഡ്' എന്നറിയപ്പെടുന്നു.
3 സെന്റിമീറ്റർ നീളവും 0.8–1.2 സെന്റിമീറ്റർ വീതിയുമുള്ള ഈ ഫാൾ, വെളുത്ത പുള്ളികൾ, സിരകൾ അല്ലെങ്കിൽ വെളുത്ത സിഗ്നൽ ഏരിയ കൊണ്ട് അടയാളപ്പെടുത്തിയിരിക്കുന്നു.
ഇതിന് ഒരു വെളുത്ത / മഞ്ഞ നിറത്തിലുള്ള മധ്യഭാഗം കാണപ്പെടുന്നു.
2.5 സെന്റിമീറ്റർ നീളവും 0.8 സെന്റിമീറ്റർ വീതിയും ഉള്ള സ്റ്റാൻഡേർഡ് നിവർന്നുനിൽക്കുന്ന ചെറിയ കോണോടുകൂടി കാണപ്പെടുന്നു.
ഇതിന് 5-7 സെന്റിമീറ്റർ നീളമുള്ള പെരിയാന്ത് ട്യൂബ് 1 സെന്റിമീറ്റർ നീളമുള്ള പെഡിസെൽ, 1.5 സെന്റിമീറ്റർ നീളമുള്ള കേസരങ്ങൾ, 1 സെന്റിമീറ്റർ നീളമുള്ള അണ്ഡാശയം, 2 സെന്റിമീറ്റർ നീളമുള്ള ശാഖകളോടുകൂടിയ ജനിദണ്ഡ് (ഇവ ദളങ്ങൾക്ക് സമാനമായ നിറമാണ്) എന്നിവയും കാണപ്പെടുന്നു.
ഐറിസ് പൂവിട്ടതിനുശേഷം, ജൂൺ മുതൽ ഓഗസ്റ്റ് വരെ ഒരു ഗ്ലോബോസ് (ഗോളാകൃതിയിലുള്ള) വിത്ത് നിറഞ്ഞ കാപ്സ്യൂൾ ഉത്പാദിപ്പിക്കുന്നു.
ബയോകെമിസ്ട്രി ഐറിസ് റോസിയുടെ പുഷ്പവും മുകുളങ്ങളും
2012-ൽ, പൂക്കളിൽ നിന്നും ഇലകളിൽ നിന്നും ആന്തോസയാനിൻ , സി-ഗ്ലൈക്കോസൈഫ്ലാവനോൺസ്, ഫ്ലവനോയിഡുകൾ , സാന്തോൺ എന്നിവ വേർതിരിച്ചുകൊണ്ട് നാഷണൽ മ്യൂസിയം ഓഫ് നേച്ചർ ആന്റ് സയൻസിന്റെ ഹെർബേറിയത്തിന് ഐറിസ് റോസിയുടെ ഒരു മാതൃക നൽകുകയുണ്ടായി.
മിക്ക ഐറിസുകളും ഡിപ്ലോയിഡ് ആയതിനാൽ രണ്ട് സെറ്റ് ക്രോമസോമുകൾ കാണപ്പെടുന്നു.
സങ്കരയിനങ്ങളെ തിരിച്ചറിയുന്നതിനും ഗ്രൂപ്പിംഗുകളുടെ വർഗ്ഗീകരണത്തിനും ഇത് ഉപയോഗിക്കുന്നു.
ഇത് നിരവധി തവണ തിട്ടപ്പെടുത്തി, 2n = 32, കുരിറ്റ, 1940 2n = 34, ലീ, 1970 ടാക്സോണമി
ഐറിസ് റോസിയെ EYE-ris ROSS-ee-eye എന്നാണ് ഉച്ചരിക്കുന്നത്.
ചൈനയിൽ ചൈനീസ് ലിപിയിൽ ഇത് 小鸢尾 എന്നെഴുതുകയും സിയാവോ യുവാൻ വെയ് എന്നറിയപ്പെടുകയും ചെയ്യുന്നു.
കൊറിയൻ ലിപിയിൽ ഇത് 각시붓꽃 എന്ന് എഴുതുന്നു.
ഇത് ജപ്പാനിലെ എഹൈം അയാം എന്നറിയപ്പെടുന്നു.
[ ജാപ്പനീസ് ലിപിയിൽ えひめあやめin എന്ന് എഴുതിയിരിക്കുന്നു.
ചൈന, കൊറിയ എന്നിവിടങ്ങളിൽ ഇത് ലോംഗ്-ടെയിൽ ഐറിസ് എന്നറിയപ്പെടുന്നു.
വടക്കുകിഴക്കൻ ചൈനയിൽ താമസിച്ചിരുന്ന സ്കോട്ട്‌ലൻഡിൽ നിന്നുള്ള പ്രൊട്ടസ്റ്റന്റ് മിഷനറിയായ ജോൺ റോസിനെ (1842–1915) അനുസ്മരിച്ച് ഈ സസ്യത്തെ ലാറ്റിൻ നിർദ്ദിഷ്ട വിശേഷണം rossii എന്നു സൂചിപ്പിക്കുന്നു.
ഐറിസിന്റെ നിരവധി മാതൃകകൾ ശേഖരിച്ച് മിസ്റ്റർ ബേക്കറിലേക്ക് അയച്ച ശേഷം ജോൺ ഗിൽബർട്ട് ബേക്കർ അദ്ദേഹത്തിന്റെ ബഹുമാനാർത്ഥം ഐറിസ് എന്നു പേരിട്ടു.
വടക്കൻ ചൈനയിലെ ഷിംഗ്-കിംഗ് പ്രവിശ്യയിലെ വരണ്ട ചരിവുള്ള തടങ്ങളിലെ നിവാസിയായിരുന്ന ഈ പൂക്കളെ 1876 ഏപ്രിൽ 27 ന് ശേഖരിക്കുകയുണ്ടായി .
1877 ഡിസംബർ 29 ന്‌ 'ഗാർഡനേഴ്‌സ് ക്രോണിക്കിൾ' വാല്യം 8 പേജ് 809 ൽ ബേക്കർ ഈ സസ്യത്തെക്കുറിച്ചുള്ള വിവരണങ്ങൾ ആദ്യമായി പ്രസിദ്ധീകരിച്ചു.
ഇത് പിന്നീട് 1878-ൽ 'ലാ ബെൽഗ്. ഹോർട്ട് 'ഗാർട്ടൻഫ്ലോറ' വാല്യം 27 പേജ് 382-ലും 1878-ൽ വാല്യം 28 പേജ് 89-ലും 1880-ൽ 'ജേണൽ ഓഫ് ദി ലിന്നീൻ സൊസൈറ്റി ഓഫ് ലണ്ടൻ' വാല്യം 17 പി 387-ലും പ്രസിദ്ധീകരിച്ചു.
യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് അഗ്രികൾച്ചർ അഗ്രികൾച്ചറൽ റിസർച്ച് സർവീസ് 2003 ഏപ്രിൽ 4 ന് ഇത് പരിശോധിച്ചു.
തദ്ദേശീയത പ്രമാണം:각시붓꽃, Iris rossii.jpeg
ഐറിസ് റോസി ഏഷ്യയിലെ മിതശീതോഷ്ണ പ്രദേശങ്ങളിൽ നിന്നുള്ളതാണ്.
മേഖല
ഈ സസ്യം ജപ്പാൻ ( ഹോൺഷു , ഷിക്കോകു , ക്യുഷു , ) കൊറിയ , ചൈന (ലിയോണിംഗ്, മഞ്ചൂറിയ , ).
)എന്നിവിടങ്ങളിൽ കാണപ്പെടുന്നു.
1894 ഏപ്രിൽ 29-ന് ഇസബെല്ലാ ബേർഡ് ബിഷപ്പിന്റെ കുറിപ്പുകളിൽ കൊറിയയിലെ ഹാൻ നദിയുടെ ഇരുകരകളിലുമുള്ള താഴ്വരയിൽ അവർ പര്യവേക്ഷണം ചെയ്തതായി സൂചിപ്പിച്ചിരിക്കുന്നു.
വിവിധ സസ്യങ്ങളും സസ്യജാലങ്ങളും അവർ കണ്ടെത്തി.
അകാന്തോപനാക്സ് റിക്കിനിഫോളിയ, റുസ് വെർനിസിഫെറ, ആക്ടിനിഡ പ്യൂറിയാരിയ, ഐറിസ് റോസി എന്നിവ അതിലുൾപ്പെടുന്നു.
കൊറിയൻ ഉപദ്വീപിലെ ചൈനീസ് വടക്കുകിഴക്കൻ ഭാഗത്ത് മാത്രമാണ് ഐറിസ് റോസി കണ്ടെത്തിയതെന്ന് ആദ്യം കരുതിയിരുന്നുവെങ്കിലും ജപ്പാനിലെ എഹിം പ്രിഫെക്ചറിനുള്ളിലെ ഹോജോയിലാണ് ഇതിനെ ആദ്യം കണ്ടെത്തിയത്.
ജപ്പാനിലെ മറ്റ് പ്രദേശങ്ങളായ സാഗ, ഓയിറ്റ, മിയസാക്കി, യമഗുച്ചി, ഹിരോഷിമ, ഒകയാമ എന്നിവയുടെ പ്രിഫെക്ചറുകളിലും ഇതിനെ പിന്നീട് കണ്ടെത്തിയിരുന്നു.
നുമാറ്റയിലെ നിഷിമാച്ചി വനത്തിലും ഇതിനെ കണ്ടെത്തിയിരുന്നു.
ഇത് പുൽത്തകിടികളിലും (പുൽമേടുകളിലും) വനപരിധിയിലും, സൂര്യപ്രകാശമുള്ള കുന്നിൻ പ്രദേശങ്ങളിലും വളരുന്നു.
സമുദ്രനിരപ്പിൽ നിന്ന് 100 മീറ്റർ ഉയരത്തിലും പൈൻ വനത്തിനുള്ളിൽ കാടു വെട്ടിത്തെളിച്ച ഭൂമിയിലും കാണപ്പെടുന്നു.
1990 ജൂണിനും നവംബറിനുമിടയിൽ, ജപ്പാനിലെ യമഗുച്ചി പ്രിഫെക്ചറിനുള്ളിലെ ഹോഫു നഗരത്തിലെ സംരക്ഷിത പ്രദേശത്ത് വാസ്കുലർ സസ്യങ്ങളുടെയും സസ്യജാലങ്ങളെക്കുറിച്ചും പഠനം നടത്തി.
ഇതിനെ നാശോന്മുഖമായ (ഐയുസിഎൻ റെഡ് ലിസ്റ്റിൽ ഭീഷണിയുള്ള സസ്യങ്ങളുടെ പട്ടിക), സസ്യങ്ങളുടെ കൂട്ടത്തിൽ കാലന്തെ ഡിസ്കളറിനോടൊപ്പം വർഗ്ഗീകരിച്ചു.
1995-ൽ ഇതിനെ നാശോന്മുഖമായ സസ്യങ്ങൾ എന്ന് തരംതിരിച്ചു.
വിവിധ ആവശ്യങ്ങൾക്കുള്ള സസ്യശേഖരണം, ഭൂമിയെ വിവിധ ആവശ്യങ്ങൾക്കുള്ള വിനിയോഗം, ആവാസവ്യവസ്ഥ നഷ്ടപ്പെടൽ എന്നിവ കാരണം ഇത് ഒരു വംശനാശഭീഷണി നേരിടുന്ന ഇനമായി മാറിയിരുന്നു.
ചിതറിക്കിടക്കുന്ന പൈൻ മരങ്ങൾക്കടിയിലും പുൽമേടുകൾക്കുള്ളിലും ഇതിനെ കണ്ടെത്തിയിരുന്നു.
ഈ സസ്യം കമ്പോസ്റ്റ്, കാലിത്തീറ്റ, തടി ഉൽപാദനത്തിനായി ഉപയോഗിച്ചിരുന്നു.
2002-ൽ കുമാമോട്ടോ പ്രിഫെക്ചറിൽ ഇതിനെ വംശനാശഭീഷണി നേരിടുന്ന (EN) ഇനമായി തരംതിരിച്ചു.
ഐറിസ് റോസി യുഎസിലും യുകെയിലും അതിജീവിക്കാൻ കഴിവുള്ള സസ്യം ആണ്.
പക്ഷേ ഇതിന്റെ കൃഷി വളരെ അപൂർവമാണ്.
നന്നായി വരണ്ടതും പോഷക സമ്പുഷ്ടവുമായ മണ്ണിൽ വളരാൻ ഇത് ഇഷ്ടപ്പെടുന്നു
ഇത് പൂർണ്ണ സൂര്യപ്രകാശത്തിൽ വളരാൻ ഇഷ്ടപ്പെടുന്നു.
പക്ഷേ നിഴലിലും ഇത്  സഹിഷ്ണുത പുലർത്തുന്നു.
ഇത് വരൾച്ചയെ നേരിടുന്നു.
സെറിസ്കേപ്പിംഗിന് അനുയോജ്യവുമാണ്
ആൽപൈൻ ചരിവുകളിലും പാറക്കൂട്ടങ്ങളിലും പാറത്തോട്ടങ്ങളിലും ഇത് വളരുന്നു.
വിഭജനം വഴി പ്രജനനം ഐറിസ് റോസിക്ക് അനുയോജ്യമല്ല.
കാരണം നടീലിനുശേഷം പോഷകവേരുകൾ വീണ്ടും വളരാൻ സമയമെടുക്കുന്നു.
അതിനാൽ, വിത്തിൽ നിന്നുള്ള പ്രചാരണമാണ് അഭികാമ്യം.
ഉറുമ്പുകൾ വിത്തുകൾ ഇഷ്ടപ്പെടുകയും അവയെ പുതിയ സ്ഥാനങ്ങളിലേക്ക് കൊണ്ടുപോകുകയും ചെയ്യുന്നതിനാൽ ഇതൊരു സൂക്കറി സസ്യമാണെന്ന് കരുതപ്പെടുന്നു.
ഇത് മറ്റെവിടെയെങ്കിലും പുതിയ കോളനികൾ രൂപീകരിക്കാൻ സസ്യത്തിന് സഹായകമാകുന്നു.
സങ്കരയിനങ്ങളും കൾട്ടിവറുകളും
ഐറിസ് റോസി ഫോർമാ ആൽ‌ബയെ കൊറിയയിലെ ഇലപൊഴിയും വനങ്ങളിൽ നിന്ന് ഡോ. യോംഗ് നോ ലീ കണ്ടെത്തി, തുടർന്ന് 1974 ൽ 'കൊറിയൻ ജേണൽ ഓഫ് ബോട്ടണി' വാല്യം 17, നമ്പർ 1, പേജ് 33-35 ൽ പ്രസിദ്ധീകരിച്ചു.
ഇതിന് മഞ്ഞപുള്ളികളുള്ള വെളുത്ത പൂക്കൾ കാണപ്പെടുന്നു.
എന്നാൽ ഇത് പിന്നീട് ഐറിസ് റോസിയുടെ പര്യായമായി പ്രഖ്യാപിക്കപ്പെട്ടു.
മറ്റ് പല ഐറിസുകളേയും പോലെ, ചെടിയുടെ മിക്ക ഭാഗങ്ങളും വിഷമോ വിഷമയമോ ആണ് (റൈസോം, ഇലകൾ), തെറ്റായി കഴിച്ചാൽ അത് വയറുവേദനയ്ക്കും ഛർദ്ദിക്കും കാരണമാകുന്നു.
അവലംബം ഉറവിടങ്ങൾ Mathew, B. 1981.
Flora of China പുറം കണ്ണികൾ Iris rossii എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Iris rossii എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കല്ലുചെടി ഇംഗ്ലീഷ് വിലാസം https://ml.wikipedia.org/wiki/Pecteilis_gigantea
കടൽനിരപ്പിൽ നിന്നും 1800 അടി ഉയരമുള്ള നിത്യഹരിതവനങ്ങളിൽ കാണുന്ന ഓർക്കിഡേസീ കുടുംബത്തിലെ ഒരു ഓർക്കിഡാണ് കല്ലുചെടി.
( ശാസ്ത്രീയനാമം : Pecteilis gigantea ) .
നിറായെ ജൈവ അവശിഷ്ടമുള്ള ചതുപ്പുപോലുള്ള പുൽമേടുകളിൽ ആണ് ഇവയെ കാണുന്നത്.
കാട്ടുപന്നികൾ ഇവയുടെ കിഴങ്ങ് മാന്തി തിന്നാറുണ്ട്.
എളുപ്പത്തിൽ വളർത്താവുന്നതാണ് ഈ ഓർക്കിഡ്.
അവലംബം പുറത്തേക്കുള്ള കണ്ണികൾ Media related to Pecteilis gigantea at Wikimedia Commons Pecteilis gigantea എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കല്ലുമല
ആലപ്പുഴ ജില്ലയിൽ മാവേലിക്കര താലൂക്കിൽ മാവേലിക്കര തീവണ്ടിനിലയത്തിനുസമീപമുള്ള ഒരു ഗ്രാമമാണ് കല്ലുമല .
1859ൽ സ്ഥാപിച്ച സി എം എസ് മിഷനറി മാർ സ്ഥാപിച്ച സി എം എസ് എൽ പി സ്കൂൾ, കല്ലുമല ആണ് ഇവിടുത്തെ ആദ്യ സംരംഭം.
ഇന്ന് ഇത് സി എസ് ഐ മധ്യകേരള ഇടവകയുടെ കീഴിലാണ് പ്രവർത്തിക്കുന്നത്.
പിന്നീട് കല്ലുമല ചന്ത എന്ന പേരിൽ ഒരു ദിവസച്ചന്ത ഇവിടെ ആരംഭിച്ചു.
1964ൽ ആരംഭിച്ച ബിഷപ് മൂർ കോളജും കല്ലുമലയിലാണ് സ്ഥാപിതമായത്.
സി എസ് ഐ മധ്യകേരള ഇടവകയുടെ ഉടമസ്ഥതയിൽ കല്ലുമലയിൽ സ്ഥാപിതമായ ബിഷപ് മൂർ വിദ്യാപീഠവും കല്ലുമലയുടെ ആകർഷണമാണ്.
സ്ഥാനം, ഭൂപ്രകൃതി
ആലപ്പുഴ ജില്ലയിൽ തഴക്കര ഗ്രാമപഞ്ചായത്തിൽ 21 വാർഡ് ആണ് കല്ലുമല.
കല്ലുമല കോളജ് കവല, തെക്കേമുക്ക് എന്നിങ്ങനെ രണ്ട് കവലകൾ ഉൾപ്പെട്ടതാണ് കല്ലുമല.
ഈ രണ്ട് ചത്വരങ്ങളും (കോളജ് കവല അഞ്ചുപാതകൾ കൂടി ചേരുന്നതാണ്) ഏകദേശം 600 മീറ്റർ അകലത്തിലാണ്.
ഒരു ചത്വരത്തിൽ നിന്നും രണ്ടായിപിരിഞ്ഞ് മറ്റേ ചത്വരത്തിലെത്തി ചേരുന്ന ഒരു ഏകപാത (വണ് വേ) ഇവയെ തമ്മിൽ ബന്ധിപ്പിക്കുന്നു.
സ്വതേ മണൽ പ്രദേശമായ മാവേലിക്കരയിൽ മല പോലെ ഉയർന്നുനിൽക്കുന്ന ഒരുകുന്നാണിത്.
ചുവന്ന മണ്ണാണ് ഇവിടെ കാണുന്നത്.
കല്ലുമലക്കാരിലെ പ്രശസ്തർ പി.സി. അലക്സാണ്ടർ ഡോ. വത്സൻ തമ്പു.
ഡൽഹി യൂണിവേഴ്സിറ്റി ചിത്രമെഴുത്ത് കെ എം വർഗീസ് കെ.കെ.സുധാകരൻ - നോവലിസ്റ്റ്, കല്ലുമല കുഞ്ഞുമോൻ ( M E JACOB ) കല്ലുമല രാജൻ സണ്ണി മാത്യു പുതിയിടം DR. കോശി ഇടിക്കുള ആരാധനാലയങ്ങൾ കല്ലുമല ശിവക്ഷേത്രം ആക്കനാട്ടുകര ശിവക്ഷേത്രം സെന്റ് പോൾസ് സി എസ് ഐ പള്ളി സെന്റ് ഗ്രിഗോറിയോസ് ഓർത്തഡോക്സ് പള്ളി - റെയിൽവേ സ്റ്റേഷൻ റോഡ് കല്ലുമല സെന്റ് ഗ്രിഗോറിയോസ് ഓർത്തഡോക്സ് പള്ളി - തെക്കേമുക്ക് സെന്റ് മേരീസ് മലങ്കര കത്തോലിക്ക പള്ളി - ബഥനി പള്ളി- തേക്കേമുക്ക് കല്ലുമല ബാങ്ക്, ഓഫീസ് ഇന്ത്യൻ ഓവർസീസ് ബാങ്ക് (ഏ ടി യം സഹിതം) കാത്തലിക് സിറിയൻ ബാങ്ക് ഫെഡറൽ ബാങ്ക് (ഏ ടി യം മാത്രം) കല്ലുമല കാർഷിക സഹകരണ ബാങ്ക് പോസ്റ്റ് ഓഫീസ് വിദ്യാഭ്യാസ സ്ഥാപനങ്ങൾ ബിഷപ് മൂർ കോളജ് സി എം എസ് എൽ പി സ്കൂൾ മാർ ബസേലിയോസ് ഇൻഡസ്റ്റ്രിയൽ ട്രൈനിങ് ഇൻസ്റ്റിറ്റ്യൂട്ട് ,മാർ ഇവാനിയോസ് സ്കൂൾ (സ്വാശ്രയം) മാർ ഇവാനിയോസ് കോളജ് (സ്വാശ്രയം) ബിഷപ് മൂർ വിദ്യാപീഠം (സ്വാശ്രയം) ആതുരാലയങ്ങൾ, ലാബുകൾ അശ്വിനി ആയുർവേദാലയം വർഗീസ് മെമ്മോറിയൽ ആശുപത്രി പുതിയടം ആശുപത്രി
കിരൺ സ്റ്റുഡിയോ, നിനൈവ സ്റ്റുഡിയൊ എന്നിവ കല്ലുമലയിലെ ചിത്രാലയങ്ങളാണ്.
മാമ്പള്ളി മെഡിക്കൽസ്, ഇല്ലിക്കൽ മെഡ്ക്കൽസ് എന്നീ രണ്ട് ഇംഗ്ലീഷ് മരുന്നുകടകളും കല്ലുമലയിലുണ്ട്.
പറപ്പാട്ട് ഏജൻസിസ്, ആനന്ദഭവനം സ്റ്റോഴ്സ്, ഇഡിച്ചാണ്ടി സ്റ്റോഴ്സ് എന്നിവയിൽ നിന്നും നിർമ്മാനസാമഗ്രികൽ ലഭിക്കും.
ശ്രീരാംസ്റ്റോഴ്സ്, സാരംഗി എന്നിവ തുണിക്കടകളാണ്.
ലൈഫ് സ്റ്റൈൽ.
ഡ്രീംസ് എന്നിവ കല്ലുമലയിലെ ബ്യൂട്ടി പാർലറുകളാണ്.
കൂടാതെ  പുറമേ ധാരാളം ബേക്കറികളും പച്ചക്കറി, പലചരക്ക് കടകളും കല്ലുമലയിലുണ്ട്.
സമീപ ഗ്രാമങ്ങൾ ആക്കനാട്ടുകര ആറുനൂറ്റിമംഗലം മുള്ളിക്കുളങ്ങര വടക്കേമങ്കുഴി ഉമ്പർനാട് kallumala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലുംതാഴം ഇംഗ്ലീഷ് വിലാസം https://ml.wikipedia.org/wiki/Kallumthazham
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് കല്ലുംതാഴം .
കൊല്ലം കോർപ്പറേഷനു കീഴിലുള്ള പത്തൊൻപതാമത്തെ വാർഡാണിത്.
കൊല്ലം കോർപ്പറേഷന്റെ അധികാര പരിധിയിലുള്ള കിളികൊല്ലൂർ സോണിൽ ഉൾപ്പെടുന്ന ഈ പ്രദേശത്താണ് ഇന്ത്യയിൽ ഏറ്റവും കൂടുതൽ കശുവണ്ടി ഫാക്ടറികൾ സ്ഥിതിചെയ്യുന്നത്.
കല്ലുംതാഴത്തു വച്ച് കൊല്ലം ബൈപാസും ദേശീയപാത 744 -ഉം കൂട്ടിമുട്ടുന്നു.
കൊല്ലം നഗരത്തിലെ ഒരു പ്രധാന ജംഗ്ഷൻ കൂടിയാണ് ഈ പ്രദേശം.
ഇവിടെ നിന്ന് ഏകദേശം 3 കിലോമീറ്റർ അകലെ വടക്കേവിളയിൽ വലിയ കൂനമ്പായിക്കുളം ശ്രീ ഭദ്രകാളി ക്ഷേത്രം സ്ഥിതിചെയ്യുന്നു.
അയത്തിൽ , മേവറം ചന്ദനത്തോപ്പ് , കുണ്ടറ , കടപ്പാക്കട , ചിന്നക്കട എന്നീ പ്രദേശങ്ങളിലേക്ക് എത്തിച്ചേരുവാൻ കല്ലുംതാഴത്തു നിന്ന് ബസ് സർവീസുകളുണ്ട്.
അവലംബം പുറംകണ്ണികൾ Kallumthazham എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലുന്തി ഇംഗ്ലീഷ് വിലാസം https://ml.wikipedia.org/wiki/Garra_mullya
ഗാര ജനുസ്സിലെ ആക്റ്റിനോറ്റെറിജിയൈ മൽസ്യമാണ് ഗാര മുല്ല്യ (മുല്യ ഗാര) എന്നറിയപ്പെടുന്ന കല്ലുന്തി അഥവാ കല്ലേൻമുട്ടി .
ശുദ്ധജലത്തിൽ കാണപ്പെടുന്ന മത്സ്യമാണിത്.
ഇന്ത്യയിലെയും നേപ്പാളിലെയും മിക്കയിടങ്ങളിലും ഇത് അരുവികളിലും നദികളിലും കാണപ്പെടുന്നു.
ഇവ, പൊതുവെ ആഴം കുറഞ്ഞ അരുവികളുടെ അടിത്തട്ടുകൾ ഇഷ്ടപ്പെടുന്നു.
അടിത്തട്ടിലെ പാറകളിൽ പറ്റിച്ചേർന്ന് കാണപ്പെടുന്നതാണ് കല്ലേൻമുട്ടി എന്ന വിളിപ്പേരിന് കാരണം.
ഇരുണ്ട പച്ചനിറവും സ്വർണ്ണനിറവും ഇടകലർന്ന ശരീരത്തിൽ ഇളം തവിട്ടുനിറത്തിലുള്ള ചിറകുകൾ കാണാം.
പരമാവധി പതിനേഴ് സെന്റീമീറ്റർ വരെ വളരും.
മൺസൂൺ കാലത്താണ് ഇവ മുട്ടയിടുക.
ആഴംകുറഞ്ഞ, ജലസസ്യങ്ങളുള്ള സ്ഥലങ്ങളാണ് മുട്ടയിടാൻ തിരഞ്ഞെടുക്കുന്നത്.
ആ സമയം അരുവികളുടെ ആരംഭപ്രദേശത്തേക്ക് ഇവ ദേശാടനം നടത്തുന്നു.
ഒഴുക്കിനെയും പാറക്കെട്ടുകളുടെ തടസത്തെയും ശരീരത്തിന്റെ വായഭാഗത്തുള്ള സക്കറുകൾ , ശക്തമായ ചിറകുകൾ (Pectoral,Anal fins) എന്നിവയും പരന്ന അടിഭാഗവും, അവിടുത്ത ചെതുമ്പലുകളും പാറയിലും അടിത്തട്ടിലും പററിചേർന്ന് ഒഴുക്കിനെയും ഉയരങ്ങളെയും കീഴടക്കാൻ ഇവയയെ സഹായിക്കുന്നു.
ഒരുസീസണിൽ ഇവ നൂറുകണക്കിന് മുട്ടകളിടും.
ഇലകളിൽ പറ്റിപ്പിടിക്കുന്ന മുട്ടകൾ ഒഴുകി പോകില്ല.
മുട്ടകൾ വിരിഞ്ഞുണ്ടാകുന്ന കുഞ്ഞുങ്ങൾ ഉൾനാടുകളിലെ ജലത്തിലേക്ക് സഞ്ചരിക്കുകയും അവിടെ വളരുകയും ചെയ്യും.
കല്ലുമാല ബഹിഷ്ക്കരണം
സ്ത്രീകളുടെ , പ്രത്യേകിച്ച് അധ:സ്ഥിത സമുദായത്തിൽപ്പെട്ട സ്ത്രീകളുടെ പോരാട്ടങ്ങളിൽ ശ്രദ്ധേയമായ ഒന്നാണ് കല്ലുമാല സമരം .
പുലയർ തുടങ്ങിയ അധ:സ്ഥിത വിഭാഗങ്ങളിൽപ്പെടുന്ന സ്ത്രീകൾ അവരുടെ ജാതി അടിമത്തത്തിന്റെ അടയാളമെന്ന രീതിയിൽ കല്ല്, കുപ്പിച്ചില്ല് തുടങ്ങിയ ഭാരമേറിയ വസ്തുക്കൾ ആഭരണമായി ധരിക്കണമെന്ന നിർബന്ധം ഒരു കാലത്ത് കേരളത്തിലുണ്ടായിരുന്നു.
അയ്യൻകാളി നേതൃത്വം കൊടുത്ത കല്ലുമാല ബഹിഷ്കരണ സമരം ഈ ആചാരത്തിനെതിരെയുള്ള പോരാട്ടമായിരുന്നു.
പീരങ്കിമൈതാനത്തെ സ്മാരകം
കല്ലുമാല ബഹിഷ്കരിക്കുന്നത് ജാത്യാചാര ലംഘനമാണെന്നും പുലയ സ്ത്രീകൾ വീണ്ടും കല്ലുമാല ധരിക്കണമെന്നാവശ്യപ്പെട്ടു സവർണർ സമരക്കാരെ ആക്രമിക്കുക പതിവായിരുന്നു.
പക്ഷെ ഒരടിക്ക് പകരം രണ്ടടിയെന്ന അയ്യൻകാളിയുടെ വിപ്ലവ മുദ്രാവാക്യത്തിൽ ആവേശഭരിതരായിരുന്ന മറുപക്ഷം തിരിച്ചടിച്ചു.
പെരിനാട് കലാപത്തെത്തുടർന്ന് കല്ലുമാല ബഹിഷ്കരണ സമരം രക്തരൂക്ഷിതമായിക്കൊണ്ടിരിക്കെ, 1915 ൽ കൊല്ലം പീരങ്കിമൈതാനിയിൽ തലശ്ശേരിക്കാരി രത്‌നാഭായിയുടെ(ഇവർ ചെറുമർ സമുദായക്കാരിയായിരുന്നു. ചെറുമർ മലബാറിലെ പുലയർ തന്നെ-*മഹാനായ അയ്യങ്കാളിയും കേരള നവോത്ഥാനവും-ലിൻസ് കട്ടപ്പന) ഉടമസ്ഥതയിൽ നടന്നുകൊണ്ടിരുന്ന സർക്കസ് കൂടാരത്തിൽ വച്ച് അയ്യൻകാളിയുടെ നേതൃത്വത്തിൽ വിപുലമായ സമ്മേളനം നടന്നു.
സവർണ്ണരുടെ അക്രമത്തെതുടർന്ന് വീടുപേക്ഷിച്ചുപോയവരടക്കം ആയിരക്കണക്കിന് പുലയ സ്ത്രീകൾ ഈ സമ്മേളനത്തിൽ ഒത്തു ചേർന്നു.
ജാതീയതയുടെ അടയാളമായ കല്ലുമാല അറുത്തെറിയുവാൻ അദ്ദേഹം ആഹ്വാനം ചെയ്തു.
സാധുജനങ്ങളുടെ ഈ സ്വാതന്ത്ര്യ പ്രഖ്യാപനത്തെ ഉയർന്ന ജാതിക്കാർ മാനിക്കണമെന്നും അദ്ദേഹം ആഹ്വാനം ചെയ്തു.
സമ്മേളനത്തിനെത്തിയ സ്ത്രീകൾ തങ്ങളുടെ കഴുത്തിലെ കല്ലുമാലകൾ പൊട്ടിച്ചെറിഞ്ഞു.
തെക്കൻ തിരുവിതാംകൂറിൽ സാമൂഹിക-സാമുദായിക -രാഷ്ട്രീയ രംഗത്ത്‌ വിപ്ലവകരമായ മാറ്റങ്ങൾക്കു തുടക്കം കുറിച്ച ചാന്നാർ സ്ത്രീകളുടെ മേൽമുണ്ട്‌ കലാപത്തിൻറെ പിന്തുടർച്ചയായിരുന്നു പുലയ സ്ത്രീകളുടെ കല്ലുമാല സമരം.
കമ്മാൻ കുളം
അന്നു നടന്ന ഒത്തുതീർപ്പ് കേസിൽ പുലയർക്കു വേണ്ടി വാദിച്ചത് അഡ്വ.
ടി.എം.വർഗീസ് ആയിരുന്നു.
അദ്ദേഹത്തിന് വക്കീൽ ഫീസ് കൊടുക്കാൻ പുലയർക്ക് സാമ്പത്തിക ശേഷിയില്ലാതിരുന്ന പുലയർ ഇതിനു പ്രതിഫലമായി അദ്ദേഹത്തിന്റെ വീടിനു വടക്കു വശത്ത് കുഴിച്ചു നൽകിയ കുളമാണു, ഇന്നു കൊല്ലം ജില്ലാ പഞ്ചായത്ത് കെട്ടിടത്തിന്റെ മുൻവശത്ത് നിലകൊള്ളുന്ന കമ്മാൻ കുളം .
ഏതാണ്ട് 50 സെന്റ് സ്ഥലത്ത് പുലയർ കുഴിച്ചു നൽകിയ കുളം ഇന്ന് നികത്തി 25 സെന്റോളമായി എത്തി നിൽക്കുകയാണ്.
അവലംബം പുറത്തേക്കുള്ള കണ്ണികൾ കേരള വിമെൻ Archived 2021-06-08 at the Wayback Machine .
കാതലിൻ ലോൺസ്ഡെയിൽ ഇംഗ്ലീഷ് വിലാസം https://ml.wikipedia.org/wiki/Kathleen_Lonsdale
ഒരു ബ്രിട്ടീഷ് ക്രിസ്റ്റലോഗ്രാഫർ ആയിരുന്നു കാതലിൻ ലോൺസ്ഡെയിൽ .
എക്സ്റേ ക്രിസ്റ്റലോഗ്രാഫി സങ്കേതമുപയോഗിച്ച് ബെൻസീൻ വളയത്തിന്റെ ആകൃതി പരന്നതാണെന്ന് സ്ഥാപിച്ചത് ലോൺസ്ഡെയിൽ ആണ്.
ഹെക്സാ മീതൈൻ ബെൻസീൻ , ഹെക്സാ ക്ലോറോ ബെൻസീൻ എന്നി ജൈവസംയുക്തങ്ങളുടെ ആന്തരിക ഘടന കണ്ടെത്തി.
വൃക്കയിലെ കല്ലിന്റെ ആറ്റങ്ങളുടെ വിന്യാസം നിർണയിക്കാനും കാതലീന് കഴിഞ്ഞു.
ഒരു വനിതാശാസ്ത്രജ്ഞ എന്ന നിലയിലും ഏറെ ബഹുമതികൾക്ക് ലോൺസ്ഡെയിൽ അർഹയായിട്ടുണ്ട്.
റോയൽ സൊസൈറ്റിയിൽ ഫെലൊ ആയി തിരഞ്ഞെടുക്കപ്പെട്ട ആദ്യരണ്ടു വനിതകളിൽ ഒരാളായിരുന്നു കാതലിൻ.
ഇന്റർ നാഷണൽ യൂണിയൻ ഓഫ് ക്രിസ്റ്റലൊഗ്രാഫിയുടെ ആദ്യ വനിതാ പ്രസിഡന്റും ബ്രിട്ടീഷ് എസോസിയേഷൻ ഫോർ അഡ്വാൻസ്മെന്റ് ഓഫ് സയൻസിന്റെ അദ്ധ്യക്ഷയാകുന്ന ആദ്യ വനിതയും കാതലിൻ ആണ്.
1903ൽ അയർലാൻഡിലെ ന്യൂ ബ്രിഡ്ജിൽ ജനിച്ചു.
കടുത്ത ദാരിദ്ര്യത്തിന്റെ നടുവിലായിരുന്നു ജീവിതം.
കുട്ടിക്കാലം മുതലേ കാതലിൻ ശാസ്ത്രവിഷയങ്ങൾ ഇഷ്ടപ്പെട്ടു.
പെൺകുട്ടികൾക്കായുള്ള സ്ക്കൂളിലായിരുന്നു വിദ്യാഭ്യാസം ആരംഭിച്ചതെങ്കിലും പിന്നീട് ശാസ്ത്രവും ഗണിതവും പഠിക്കാൻ അടുത്തുള്ള ഒരു ആൺപള്ളിക്കൂടത്തിലേക്ക് മാറി.
കാരണം പെൺപള്ളിക്കൂടങ്ങളിൽ അക്കാലത്ത് ഗണിതവും സയൻസും പഠിപ്പിച്ചിരുന്നില്ല.
1922ൽ ബെഡ്ഫോർഡ് കോളേജിൽ നിന്ന് ഭൗതികശാസ്ത്രത്തിൽ ഒന്നാം റാങ്കോടെ ബിരുദം നേടി.
1924ൽ ബിരുദാനന്തര ബിരുദവും നേടി.
1927 ൽ ലണ്ടൻ യൂണിവേഴ്സിറ്റിയിൽ ഗവേഷണം ചെയ്യുന്നതിനിടെ അവിടത്തന്നെ ഗവേഷകനായിരുന്ന തോമസ് ലോൺസ്ഡെയിലിനെ വിവാഹം ചെയ്തു.
1924ൽ ലണ്ടൻ യൂണിവേഴ്സിറ്റിയിൽ വില്യം .
എച്ച്. ബ്രാഗിനോട് സഹകരിച്ചു പ്രവർത്തിക്കാൻ തുടങ്ങി.
വിവാഹവും കുഞ്ഞുങ്ങളുടെ പരിപാലനവും മൂലം കുറെക്കാലം സജീവ ഗവേഷണത്തിൽ നിന്നും മാറി നിൽക്കേണ്ടി വന്ന കാതലിൻ  1934ൽ ബ്രാഗിനോടൊപ്പം വീണ്ടൂം ഗവേഷണമാരംഭിച്ചു.
അക്രമരാഹിത്യത്തിനു വേണ്ടി നിലകൊണ്ടവരായിരുന്നു കാതലിൻ ലോൺസ്ഡെയിലും ഭർത്താവും.
രണ്ടാം ലോകമഹായുദ്ധകാലത്ത് യുദ്ധാവശ്യങ്ങൾക്ക് ജോലി ചെയ്യാൻ വിസമ്മതിച്ചതിന് ജയിൽവാസം അനുഷ്ഠിക്കേണ്ടി വന്നിട്ടുണ്ട്.
കാതലീൻ ടർണർ
മേരീ കാതലീൻ ടർണർ ഒരു അമേരിക്കൻ സിനിമാ നടിയും സംവിധായികയുമാണ്.
1980 കളിൽ പുറത്തിറങ്ങിയം Body Heat (1981), Romancing the Stone (1984), Prizzi's Honor (1985) എന്നീ ചിത്രങ്ങൾ പ്രശസ്തങ്ങളാണ്.
Romancing the Stone (1984), Prizzi's Honor (1985) എന്നീ ചിത്രങ്ങളിലെ അഭിനയത്തിന് മികച്ച അഭിനേത്രിക്കുള്ള ഗോൾഡൻ ഗ്ലോബ് അവാർഡ് നേടിയിട്ടുണ്ട്.
1980 കളുടെ ഒടുക്കവും 1990 കളുടെ ആരംഭത്തിലും.
The Accidental Tourist (1988), The War of the Roses (1989), Serial Mom (1994), Peggy Sue Got Married (1986) എന്നീ ചിത്രങ്ങളിൽ അഭിനയിക്കുകയും നല്ല നടിയ്ക്കുള്ള അക്കാദമി അവാർഡ നോമിനേഷന് അർഹത നേടുകയും ചെയ്തു.
പഴയകാല ജീവിതം
1954 ജൂണ് മാസം 19 ന് മിസോറിയിലെ സ്പ്രിംഗ് ഫീൽഡിൽ പാറ്റ്സിയുടെയും അല്ലൻ റിച്ചാർഡ് ടർണറുടെയും മകളായി ജനിച്ചു.
അച്ഛൻ യു.എസ്. ഫോറിൻ സർവ്വീസിലെ ഓഫീസറായിരുന്നു.
അദ്ദേഹം വളർന്നതു ചൈനയിലായിരുന്നു.
പിതാവ് ഫോറിൻ സർവ്വീസിലായിരുന്നതിനാൽ ടർണറുടെ ബാല്യകാലം വിദേശങ്ങളിലായിരുന്നു.
1972 ൽ അമേരിക്കൻ സ്കൂൾ ഇൻ ലണ്ടനിൽ നിന്ന് ബിരുദമെടുത്തിട്ടുണ്ട്.
പിതാവിന്റെ മരണത്തിനു ശേഷം കുടുംബം അമേരിക്കയിലേയ്ക്കു തിരിച്ചു വന്നു.
അഭിനയിച്ച ചിത്രങ്ങൾ സിനിമ വർഷം സിനിമയുടെ പേര് കഥാപാത്രം കുറിപ്പുകൾ 1981 ബോഡി ഹീറ്റ് മാറ്റി വാക്കർ നാമനിർദ്ദേശം ചെയ്യപ്പെട്ടു – BAFTA Award for Best Newcomer